Document ID: /roh_data/filtered/fineweb-2-filterrobots_roh.jsonl.gz/7771

Tenor il sboz per ils pajaments agriculs dals onns 2018 fin il 2021 ch’il Cussegl federal ha tramess en consultaziun, duain 10,75 milliardas francs star a disposiziun per pajaments directs. Quai èn prest 130 milliuns ad onn pli pauc ch’han en la perioda actuala e be pli radund 2,69 milliardas ad onn.
Cun las ulteriuras reducziuns ch’il Cussegl federal propona – quai tant tar la producziun e la vendita, sco era tar las mesiras socialas – resultan la fin finala respargns da prest 200 milliuns francs ad onn, respectiv 200 milliuns francs ch’ils purs han pli pauc a disposiziun mintg’onn. La consultaziun dura fin il mez da favrer 2016.